Downsizing

Downsizing er en amerikansk spillefilm regissert av Alexander Payne, og skrevet av Payne og Jim Taylor. Filmen hadde premiere 25. desember 2017.IMDb

Downsizing er en satire der en mann innser at han vil få et bedre liv dersom han krymper.

Filmingen av Downsizing begynte 1. april 2016 i Ontario i Canada. Det vil også bli filmet i Omaha i Nebraska, Los Angeles i California og Trollfjorden i Norge.leoadambiga.comOmaha.comVG

 Sammendrag 
I fremtiden, på jakt etter en metode for å løse overbefolkning og global oppvarming, finner Dr. Jørgen Asbjørnsen opp en prosess han kaller for "downsizing" som går ut på å krympe mennesker til en høyde på bare 12,7 centimeter. Jørgen og hans kone Anne-Helene er blant de første menneskene som tester ut dette, så snart prosessen er bevist trygg, og demonstrerer planen deres for resten av verden. Paul og Audrey Safranek, ett ektepar i Omaha med økonomiske problemer, møter Dave og Carol Johnson, som også har "nedbemannet" seg selv. Paul og Audrey, som undersøker mulighetene for nedbemanning, blir enige om å gjennomgå prosessen. De flytter til Leisureland i New Mexico, et av de mest populære lokalsamfunnene for små individer. Etter å ha gjennomgått sin "nedbemanning" mottar Paul en samtale fra Audrey. Hun forteller at hun ikke var i stand til å gjennomføre hennes prosedyre, og at hun ønsker å forlate ham.

Ett år senere er Paul bosatt i sin nye leilighet, en "nedbemanning" fra herskapshuset han opprinnelig skulle dele med Audrey. Men Audrey tok med seg sin andel av alle eiendelene deres. I tillegg krympet Pauls andel av eiendommen ytterligere på grunn av skilsmisse-oppgjør. Ved en bursdagsfest har Paul en diskusjon med Dave, og forteller at han angrer på beslutningen om nedbemanning. Like etter slår Paul opp med kjæresten sin, og deltar på en annen fest arrangert av naboen Dušan. Neste morgen oppdager Paul at Dušans hushjelp er Ngoc Lan Tran, en politisk aktivist fra Vietnam som ble fengslet og "nedbemmanet" mot hennes vilje. Ngoc Lan var den eneste overlevende etter et forsøk på menneskesmugling til USA, og hun fikk det ene benet sitt amputert ved ankomst.

Paul forsøker å hjelpe Ngoc Lan med det nye protese-beinet hennes, og besøker huset hennes i en slum utenfor i Leisureland. Etter å ha hjulpet Ngoc Lans døende venn, forsøker Paul å reparere Ngoc Lans protese-bein. Men han ødelegger protesen, og dette gjør henne ute av stand til å arbeide. Ngoc Lan har fått internasjonal oppmerksomhet etter hennes ankomst til USA, inkludert personlig korrespondanse fra oppfinneren av Downsizing, Dr. Jørgen Asbjørnsen, som tidligere hadde invitert henne til Norge for å uttrykke beklagelse over hvordan prosedyren hans ble misbrukt mot Ngoc Lan. Dr. Asbjørnsen kunngjør at menneskeheten er dødsdømt, ettersom all den globale oppvarmingen ikke kan forhindres, og dette vil resultere i utryddelse av hele menneskeheten.

Rollebesetning
 Paul Safranek – Matt Damon
 Audrey Safranek – Kristen Wiig
 Dusan Mirkovic – Christoph Waltz
 Andreas Jacobsen – Søren Pilmark
 Jørgen Asbjørnsen – Rolf Lassgård
 Anne-Helene Asbjørnsen – Ingjerd Egeberg
 Dave Johnson – Jason Sudeikis
I tillegg var Tuva Syvertsen med i en scene som Woman on a rock, mot slutten hvor en dame synger en gammel norsk sang.

Referanser

Eksterne lenker

Kategori:Dramakomedier fra USA
Kategori:Science fiction-filmer fra USA
Kategori:Filmer fra 2017
Kategori:Filmer lagt til Norge
Kategori:Filmer lagt til Nebraska
Kategori:Filmer lagt til Istanbul